Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: rendelettel módosított 161/1995. (XII. 26.) Korm. rendelet
Paragraph Index: 33

(2) A Dvhr. 10. §-ának (5) bekezdése helyébe a következő rendelkezés lép: „(5) A devizabelföldi — Dtv. 41. §-a szerint —, továbbá a vámszabadterületi társaság és a Dtv. 85. §-ának hatálya alá tartozó devizakülföldi társaság a devizakülföldinek nyújtott devizahitel állományáról és forgalmáról a 14/b. számú melléklet szerint havonta, illetőleg az egy évnél hosszabb lejáratú devizahitel lejáratáról a 15/a. számú melléklet szerint negyedévente adatszolgáltatást köteles teljesíteni a devizahatóságnak. Ennek az adatszolgáltatásnak a szempontjából figyelmen kívül kell hagyni a vámszabadterületi társaságnak és a Dtv. 85. §-ának hatálya alá tartozó devizakülföldi társaságnak nyújtott hitelt.”

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes